Downloaded from YTS.MX
Official YIFY movies site: YTS.MX
KEVIN HART I CHRIS ROCK IMALI SU ZAJEDNIČKU TURNEJU U NEW YORKU.
U TJEDAN DANA, ISPISALI SU POVIJEST.
To je dobro.
Ne, nisam…
To je u redu.
Samo… Monitori. Navikao sam vidjeti…
Ono, ali znaš.
-Radim nešto sa sjenama. -Super je.
Vidio sam Davida…
Ljuti me što se nisam toga sjetio.
Hej, stari!
-Imam par asova u rukavu. -Jebeno genijalno.
Stari, ukradi to. Samo daj!
Ne mogu sad.
Sad izgleda kao da sam ga ukrao.
Jeftino je. Ništa ne košta!
Čista krađa.
-Ti imaš kamione pune opreme. -Ti imaš samo to.
Imam jebeno…
Trošim brdo love, a samo mi treba svjetlo!
Cijelo su mi vrijeme lagali.
Sranje!
ROCK, HART - RASPRODANO DOBRO DOŠLI U BROOKLYN!
-Kako je tekao taj razgovor? -Kako je tekao?
-Mislim da si ti mene nazvao. -Da.
Nazvao sam te.
Naravno, razgovor je počeo tako da sam rekao: „Chrise,
što radiš? Pripremaš se za turneju.”
Mislim da smo se obojica pripremali.
Pripremali smo se
i dovoljno sam pametan
da uvijek provjerim što Kevin radi prije nego što krenem na turneju.
-Moj raspored. -Jer neće Kevin mene zasjeniti.
Nema šanse.
Udovoljio sam mu.
Rekao sam… Jay-Z provjeri s Drakeom prije nego što objavi album.
Da, on je stariji, ali…
On je samo realist. Rekao sam da idem na turneju i pitao njega što radi.
„Zašto ne bismo nešto zajedno?”
-Da. -„Što kažeš da razvalimo New York?”
ROCK, HART - RASPRODANO
Ovo je priča o dva odvojena putovanja
koja slijede dva različita puta,
ali nekako se sretnu
i završe na istom raskrižju na vrhu.
KAPACITET: 15 000
KAPACITET: 19 000
KAPACITET: 19 500
Moja najdraža zgrada na svijetu.
-Totalno. -Bio sam na Princeu ovdje. Beastiesima.
Eddieju Murphyju.
Bio si na Eddieju ovdje?
Bio sam na Eddieju ovdje četiri večeri zaredom.
Nema mnogo komičara koji su nastupali na toj pozornici.
Onih koji su rasprodali Madison Square Garden.
To je znak da si uspio.
To je velika stvar.
Ovi naši nastupi u New Yorku…
Ovaj tjedan je događaj.
Ne sjećam se
da su dvije velike zvijezde nastupale tako zajedno.
To je kao da Bruce Springsteen
i Paul McCartney nastupe zajedno.
Želimo ostati unutar naše kulture.
To moramo ukloniti jer imamo tu ideju da može postojati samo jedna.
Kad se ljudi zakače na ideju da može biti samo jedna,
postane čudno jer se dogodi nadmetanje
i „Ne mogu podržavati” ili „Ti nisi…”
Čudno je.
Chris je prilično tih.
Zadubljen u misli…
Kevin nije takav.
Hej, brate.
Mislim da je Kevin više susretljiv, zabavan,
hirovit.
Chris je oštriji, žustriji.
Stari, kako da sad odem odavde?
Mogu samo tako hodati niz ulicu i nitko me ne bi pogledao.
Ali ako je iza mene snimateljska ekipa, netko će me slijediti do kuće
i ubiti me.
Razumiješ li što želim reći?
Energije im dobro funkcioniraju zajedno.
Nitko se nije pokušavao nadmetati.
Za njih ne vrijedi pravilo da ne možeš imati dva glavna izvođača.
Chrise, što ima?
-C Rock! -Što ima?
PRAVI HOLIVUDSKI MUŽEVI
Gdje je moje ime?
Tvoje ime je ovdje, stari.
„Veliki Rock. Mali Hart.”
Dobro zvuči.
I tvoja odvjetnica Trina kaže da trebaš nastupiti prije mene.
-Što? Stvarno je to rekla? -Da, jest.
Prevelik sam da nastupim prije tebe.
Daj, nisi prevelik ni za što.
To je imalo smisla prije deset godina. Sad si treći najveći Chris
i drugi najveći Rock. Obožavam Tonyja.
Netko je pisao! Iskoristi to kad ćeš nastupiti prije mene.
Čestitam.
-Hvala. -Salata od lubenice.
Zašto crncu donosite salatu od lubenice?
To je najotrcanija šala na svijetu,
ali nisam se mogao suzdržati.
Dobro je.
-Nisam mogao… -Morao si reći šalu s lubenicom.
Nisam se mogao suzdržati.
Mislim da to što znamo gdje smo,
što znamo što smo
i što znamo što nam ovaj trenutak znači…
Kad uzmeš u obzir Kings of Comedy, to je…
Razlog zašto kažem da je to bilo moćno
jer je po mom mišljenju to promijenilo definiciju
komičarskog nastupa.
Svi su bili
vrhunski.
Trebate uzeti u obzir
kako i zašto je to napravljeno.
„Izvest ćemo to. Pokazat ćemo da to možemo
i da se možemo uskladiti
tako da nema nadmetanja.”
Mislim da smo Chris i ja htjeli
napraviti našu verziju toga.
Vjerojatno smo bili drugi po zaradi…
Tad sam prvi put čuo za Pollstar i bio je neki bijelac.
Ed Money ili… Tko ono?
-Eddie Money ili netko. -Bijelac za kojeg nikad nisam čuo.
Bili smo izvođači koji su najviše zaradili
i nije bilo publiciteta.
Da.
To je isključivo naša zajednica podržavala i dolazila na nastupe.
Otišli bismo u Chicago i rasprodali dvije večeri u United Centeru,
i još bili prisiljeni vratiti se.
-Odraditi još dvije. -Da.
I to za nekoliko tjedana jer je publika to tražila.
-„Trebamo ovo. Odmah se vratite.” -Da.
Svi su surađivali.
Ako mi neki vic nije funkcionirao i vidio sam da ga pričaš, dao bih ti ga.
Surađivali smo
i to jedinstvo…
Kako ide ona afrička poslovica? „Ako želiš ići brzo, idi sam.
Ako želiš daleko, idi zajedno.” Mislim da smo utjelovili taj princip
i znali smo da radimo nešto sinergijski
i da će koristiti svima nama,
pa čak i široj publici. Djelovalo je kao da radimo nešto važno.
Zašto ja i Chris radimo ovo?
Zašto radim ovo s Chrisom?
Jer se želiš pretvarati da nisi arogantan.
Prestani biti seronja!
Želiš se pretvarati da nisi arogantan
i iskazati poštovanje prema svojim prethodnicima.
Radi se o tome da damo pravu predodžbu
ljudi koji su zaista uspješni, koji su pobijedili
i pobjeđuju zajedno.
Sad shvaćam što su Kings of Comedy bili. Zar ne?
O tome smo Chris i ja razgovarali preko sat vremena.
Kings of Comedy redefinirali su što znače turneje.
Pretvorili su to u događaj
i napravili su od toga takav spektakl
da su ljudi zahtijevali stand-up komediju na velikim pozornicama.
Ali Kings of Comedy zaslužni su za sam događaj stand-up komedije
i to samo zato što su odlučili nastupati zajedno.
Mogli su nastaviti, ali njihov je ego sve sjebao.
To je pravo prijateljstvo.
Kad se Kev probijao, bio je blizak s mojim bratom.
Uvijek bi iskoristio priliku da pita mog brata za savjet.
Kad god bi sjedili zajedno, pitao bi ga: „Hej, kako…”
Jeste li vidjeli onu snimku Kobea i Michaela?
Mike se nagnuo, Kobe mu je prišao i šaptao mu nešto na uho.
Pitali su ga što je to bilo.
„Pitao sam ga kako tako brzo izvodi onaj skok šut iz okreta.”
Mike je rekao: „Stavi im nogu s vanjske strane
da zapnu kad se okreneš.”
Te finese.
Kev nikad nije propuštao priliku da sazna te finese.
Nikad je nije propuštao.
Dodao je to svojoj suludoj radnoj etici
i on je Kobe.
Uzbuđen sam zbog ovog tjedna,
ne samo zbog arene.
Ja sam samo uzbuđen što ću se družiti s tobom. To je sve. Drugarstvo.
Kad si stand-up komičar,
to je usamljena gaža.
Nisi… Prijatelj sam s mnogo…
-Chili Peppersi su mi prijatelji. -Dobro.
-Njih su četvorica! -Da.
Kužiš? Četvorica imaju super nastup. Četvorica imaju loš nastup. Dijele to.
Kad si komičar, iako možda imaš ljude uz sebe,
imaš ekipu i sve,
sam si na pozornici
i to je…
Večer si ti. Dobra ili loša.
A sad je: „Dobro, radit ću s Kevom.”
Večeras je prva večer
i mogu se s punim pravom odmoriti jer je sutra prvi dan. Jones Beach.
Jones Beach, prvi dan, Rock, Hart.
Dijelit ćemo pozornicu.
Hej!
Prije nego što počnem,
reći ću samo jednu stvar.
Dobro sam.
New York je mjesto gdje ćete se probiti ili propasti.
Ova publika ga obožava. Ovdje su ga najviše voljeli kad je počeo.
Počeo sam s 18, 19 godina.
Imao sam neke prednosti.
Iz New Yorka sam pa nisam morao putovati
iz drugog grada da dođem u New York.
Kužite? Išao sam podzemnom iz Brooklyna.
Ali kad sam postao dobar, sve se zaista brzo odvijalo.
Chrisa su davno uspoređivali s mladim Eddiejem Murphyjem.
Ja sam iz Roosevelta na Long Islandu. Odrastao sam u crnačkoj četvrti.
Jeste li vi odrastali u crnačkoj četvrti? Pretežno bjelačkoj četvrti?
Mi crnci već smo manje-više zauzeli New York.
Razmislite.
Bijelci će reći: „To nije smiješno!”
Primijećen je u istom klubu gdje je i Eddie Murphy primijećen
i kasnije nastupao.
Sad na pozornicu izlazi mlad izvođač, star 21 godinu,
iz Bed-Stuya u Brooklynu.
Nat Turner komedije, g. Chris Rock!
Što ima?
On je otkrio posve oblikovanu komičarsku energiju.
To je oduvijek bilo u njemu.
Pronaći tu osobu u sebi koja je vaše pravo lice
i koja se povezuje s ljudima koje ne znate…
Bio sam u Južnoj Africi neki dan.
Ili je to bio Boston?
…i odmah te znaju zbog te šale.
„Kužim tko je taj tip.
Duhovit je. Ima svoj pogled,
svoj stav, svoj pristup.” Nitko drugi to ne može naći umjesto vas.
Obožavam uvodnu scenu Bit će krvi.
Daniel Day-Lewis u onom je rudniku
i udara tu stijenu.
BIT ĆE KRVI
Zatim pljuje na kamen i trlja ga.
„Ima li ičega? Ima li zlata?”
To je najbolja vizualna metafora što znači biti komičar
koju sam ikad vidio.
Neki su ljudi jednostavno duhovitiji od drugih ljudi.
Kad sam se probijao,
Roseanne Barr bila je duhovitija.
Sam Kinison bio je duhovitiji.
Damon Wayans bio je duhovitiji.
Dennis Miller bio je apsolutno…
Jerry Seinfeld, apsolutno duhovitiji
od ostalih komičara.
Ovladao je njujorškom publikom jer se nije pokušao svidjeti
samo dijelu publike. Nije crni komičar. Nije nastupao samo u crnačkim klubovima.
Nije bijeli komičar. Nije nastupao samo u Upper West Side klubovima.
On je njujorški komičar. Obraća se svima.
Mom je ocu sve novac. Ako potrgaš nešto u mojoj kući, potrgaš toliko novca.
Da potrgam ovaj mikrofon, rekao bi: „Mali je potrgao 50 dolara!”
Tad nisam mogao raditi s bijelom publikom.
-Nisam znao kako… -Tako je. Da.
I nisam… Znao sam kako…
Imao sam jedan pristup i mislio sam da ga i on ima.
A nije. Mogao je ići lijevo, desno. Sve. Ta se publika smije jednako kao i ostale.
Mislim da je velika greška kriviti publiku.
Rasa može prevladati publikom.
Iako je miješana, publika može imati bjelačku vibru.
Ili ima…
Kasni nastupi u Comic Stripu bili su latinoamerički.
Tad je to bio Španjolski Harlem. Bio je portorikanski. Bila je ta vibra.
Vjerojatno sam najbolji komičar ovdje.
Crnac sam, pa mogu reći sve što i bijeli komičar,
plus crnačke stvari kojima ne smiju ni primirisati.
Bio je prilagodljiv. Ako možeš plivati u vodi dubokoj metar i pol,
možeš i u vodi dubokoj 300 m jer je mehanizam isti.
Prvi TV nastup, Joan Rivers Show.
Pozdravite Chrisa Rocka!
THE LATE SHOW S JOAN RIVERS
To nije bio samo Joan Rivers Show, nego i zadnji Joan Rivers Show.
Joan Rivers je otkazan.
Njezin se suprug upucao u glavu.
Izašao sam.
Ispričao sam prvu ili drugu šalu
i nije dobro išlo. Odnosno, meni je tako djelovalo.
Promijenio sam redoslijed
i ispričao zadnji vic treći po redu ili nešto.
A to je bio znak bendu i stajao sam ondje…
Bio sam…
Došao si i dao i rekao sam ti: „Što ima? Zar si gluh?”
Hvala.
Dođi onda!
Dođi!
Bio sam čudan klinac. Imao sam trajne kovrče.
Recimo to ovako. Imao sam rupe u cipelama. Kužite? Bio sam siromašan.
Bilo je depresivno vidjeti…
„Na TV-u je, ali još spava u susjednoj sobi.
Očito TV nije što smo mislili.”
Pitali smo se gdje je vreća novca koja dođe s time,
gdje su bijele cure, gdje je auto.
Idemo, što radimo?
Bio sam klinac koji je imao mnogo potencijala i postigao…
Nije bilo zajamčeno da ću biti išta.
Da.
Ali Eddie je vidio nešto u meni što…
Nisam ni znao što.
Nisam bio siguran što. Znaš?
Ali Eddie je odmah to vidio.
Sve što sam postao, Eddie Murphy rekao je da ću biti
čim sam ga upoznao.
Iskreno!
Što se dogodilo? Eddie Murphy vidio te jednu večer?
Jedne večeri. Išao sam ga upoznati.
Vlasnik kluba upoznao me s njim.
Rekao je: „Kad nastupaš?”
Bio sam na dnu hijerarhije. Nisam ni nastupao te večeri.
Rekao je: „Neka on nastupa sljedeći.”
Moj se brat nada da se netko neće pojaviti kako bi nastupio. Nije najavljen.
Eddie dođe s pratnjom, nosi prstenje preko rukavica, nešto prečudno,
a moj brat preklinje menadžera da nastupi kako bi Eddie vidio njegov nastup.
Imao sam dobar set, bilo je jako dobro. Koljena su mi klecala, bojao sam se.
Eddie vidi mladog crnog klinca na istoj pozornici na kojoj je i on počeo.
I Eddie ima pitanja: „Što radiš?
S kim radiš? Radiš li na nečemu? Izlaziš li?”
„Ne baš. Radim. Samo pokušavam nastupiti.”
Eddie kaže: „Možda imam ulogu za tebe.”
Pripremao je Policajca s Beverly Hillsa 2.
Dojurio je u kuću oko dva sata ujutro.
Probudio me i rekao: „Mama, idem u Kaliforniju!” Rekla sam: „Ne ideš.”
Ponovio je to i jako sam se uzrujala.
Rekla sam: „Ne možeš ići. Eddie Murphy se možda drogira ili nešto.
Ne možeš ići s ljudima koje ne poznaješ. I nemaš dovoljno novca.”
Baš sam se uzrujala.
Grabio je odjeću, jurio dolje u praonicu, prao je…
Oko dva, tri sata ujutro.
To je bila nedjelja ili ponedjeljak. Trebao si otići u ponedjeljak.
Lupila sam šakom po stolu i rekla da ne ide.
Odjenula sam se i otišla zubaru
jer sam pretpostavila da neće ići.
Njegov otac je ustao, odveo ga, upoznao Eddieja,
ukrcao na avion i poslao za LA.
Dobivam 10 dolara za aute, 20 dolara za limuzine.
Koji je ovo vrag?
Moj kamion.
Eddie je tebi ono što si ti meni.
Prva prava komičarska zvijezda
s kojom sam razgovarao i koja je bila zvijezda
bio je Chris Rock…
-Stvarno? -Razmisli.
U Cellaru… Uz sve ljude koje znamo.
-Da. -Patrice, Vos, Norton.
Robinson, Burr, Colin Quinn.
Čudno kako su duhoviti…
Sve koje si sad spomenuo brutalni su komičari!
Jedni su od najboljih koji su nastupali. I kad si ti došao u Comedy Cellar,
to je bio velik…
Vladu boli kurac za tebe, stari.
Kokain i trava nisu ilegalni u Americi
jer ti škode.
Kokain i trava su ilegalni u Americi
jer se najbolji kokain i trava ne proizvode u Americi!
To je bila velika stvar i neko sam vrijeme samo nijemo promatrao. Ja sam u pozadini
i samo slušam razgovore.
Došlo je do toga gdje se mogu predstaviti.
Nisi šupak. „Kako si, stari?” I Keith Robinson…
Znaš što je smiješno? Taj stav koji imaš više nitko nema.
Ja bih tako ponizno prišao Rodneyju Dangerfieldu
ili nekome… „Kako si?”
Ovi danas su: „Ne znaš za mene, stari?”
„Ne znaš za moj profil?”
-„Ne znaš me s Instagrama?” -Da. „S Instača.”
-„Ne vidiš pratitelje…” -„Stari?”
„Trebamo zajedno na turneju.” A ja se pitam tko je on.
Promatrao sam.
Pažljivo sam ga promatrao.
Razgovarao s njim. Pitao ga stvari.
Chris mi je odgovarao na pitanja.
Prigrlio me kao mladog komičara
i na tome ću mu zauvijek biti zahvalan.
Kako sam postajao bolji, on mi je to osvijestio.
Mislim da ostaneš zatečen
ako si komičar
i imaš priliku gledati legendu na djelu,
ili gledaš i vidiš ono što legendu čini legendom.
Jesam li ja bio slavan, a ti si imao običan posao?
Radio sam u City Sports.
-U City Sports. -Nevjerojatno.
Bio si prava pojava u vrijeme kad sam ja prodavao obuću.
Tvoj komičarski uspon bio je u mom…
Bio sam mlada odrasla osoba.
Imao sam 18, 19 godina.
Stand-up su mi predložili ljudi oko mene koji su mislili da sam duhovit.
Bio sam šokiran kad su rekli da se trebam okušati u komediji
i pitao sam: „Gdje?”
Dali su mi sve informacije.
Išao sam na amaterske večeri, gledao nastupe.
Rekli su da pokušam i da je to u četvrtak. Rekao sam da hoću. „Dajte mi tjedan dana.”
Bez ikakvog iskustva ili znanja o stand-upu,
znao sam dovoljno da znam da treba biti šala za šalom.
Treba biti početak, nešto u sredini
i onda s čime ću završiti?
Imao sam ritam.
Tijekom pet, šest dana, napisao sam te viceve
i bio sam nabrijan na amaterskoj večeri.
Ja sam Keith Robinson.
Iz Philadelphije sam.
Južne Philadelphije.
Ljudi vole ljubimce više nego ljude.
Za pit bulove su govorili: „Prijateljski su nastrojeni!”
Nikad nisu bili.
Nema reklame u kojoj pit bul lovi frizbi i vraća ga dječaku.
Svaki pas koji ovako hoda…
Negdje 1998. godine,
išao bih u Laff House
gledati nastupe mladih komičara.
Vidio sam nekog tipa po imenu Kevin Hart.
Ali u to se vrijeme zvao
Mali gad Kev.
Pitao sam se: „Kakav Mali gad Kev? Zar je kečer?”
Vrlo duhovit čovjek. Aplauz za Malog Keva!
Dosta!
To je moja pjesma. Nabrijat ću se, pripremiti za nastup.
Pusti je da se nabrijem. Da se zabavim. Vidite, ovako treba…
Dosta je. To je sve što mi treba.
Rekao sam: „Kao prvo,
riješi se Malog gada Keva.
Ne želim to.
Koje ti je pravo ime?”
„Kevin Hart”, rekao je piskavim glasom. „Kevin Hart.”
Skoro je rekao: „Gospodine.”
„Želim da dođeš u New York.”
I prvo mjesto kamo je Kevin otišao
bio je Comic Strip
i to je bio početak Keva u New Yorku.
Komičarska scena u New Yorku pretvorila me u komičara.
Dobro? Odnosno, profesionalnim komičarom.
Radio sam stand-up.
Nastupao sam, ali nisam nužno bio komičar.
New York me oblikovao
u jasnu definiciju onoga što je to.
Mislim da je New York meni dao brzinu.
New York definitivno ima brži ritam od bilo kojeg drugog grada u SAD-u.
Bilo je mnogo večeri
kad bih imao 13, 14 nastupa u jednoj večeri.
Po 20 minuta, ali i dalje njih 14.
Ako tijekom drugog nastupa smislim novi vic,
mogu ga još 11 puta ispričati te večeri.
Naš proces usavršavanja u New Yorku bio je mnogo brži nego u LA-ju.
U LA-ju te vide na Lettermanu. U New Yorku komičari rade.
Kad si komičar,
nigdje nema te energije koju dobivaš od New Yorka.
U komičarskim klubovima si do tri, četiri sata ujutro,
družite se, stojite ispred, jedete pizzu, razgovarate s drugim komičarima
i razmišljate i razgovarate o tome da budete duhoviti
s duhovitim ljudima.
Ekipa s kojom sam nastupao,
Sandler, Colin Quinn i Jerry,
uz njih sam očvrsnuo. A tvoja njujorška ekipa…
Bože, Burr, Patrice i Louis.
Mislim… Brutalna.
-Brutalna. -Tvoja ekipa.
I kunem se, nisam šupak…
KOMIČAR
Počeo sam plakati.
Plakao sam
jer me bolio kurac.
Patrice O'Neal hranio se vašom nelagodom.
Ako uputiš određen pogled ili napraviš grimasu
zbog njegove smjelosti da kaže što je rekao,
to je poticalo njegovu komičarsku genijalnost.
Sjećam se kad me jebeni Patrice gađao telefonskim imenikom
dok sam nastupao.
Vidio sam krajičkom oka da nešto leti.
Što?
Telefonski imenik.
Koji kurac?
Rekao je: „Bolje da to čitaš publici.
Čitaj telefonski imenik publici!”
To je bilo iz čiste ljubavi.
Čiste ljubavi. Time smo govorili da je jedan od nas,
da znamo, unatoč njegovom nezgrapnom nastupu,
da će biti jedan od nas i da nam se sviđa.
-Gađali ste me telefonskim imenicima… -Ja nisam.
Patrice je. Bio si ondje.
On je mrtav pa se njemu obrati.
Dobro. Očito ne mogu.
Ovo, usput… Počivao u miru, Patrice. To je Bill.
-Ne ja. -Što, on? Jebeš njega!
Dobro.
Radim mu benefit deset godina. On meni ne bi ni deset minuta.
Znaš da ne bi!
„To je skroz u New Yorku? Neću voziti kroz tunel!”
I dalje ga volim.
Vidiš? Znaš.
Eto ga! Eto malo komedije. Jer je istina.
„Hej, budalo.”
Tako me Keith zvao. Budalo.
„Radiš na nastupu, budalo?
Popravi zadnje viceve! Kraj ti je pušiona!
Ne znaju tko si.
Pričaj o tome tko si, budalo.”
Uvijek je davao savjete, informacije.
I imao je pravo.
Keith je Jedi.
Keith je prorok.
On je jedan od onih ljudi čiji rad pratite
i za koje su mnogi čuli.
Sranje.
Trebalo mi je sat i pol da dođem ovamo.
To su napravili samo za mene.
Baš sam imao drugi moždani udar.
Ne, ne upravo sad, šupci.
Keith bi vozio iz Philadelphije
u New York i natrag
svaku večer.
Zašto? Jer se brinuo za svoju majku u Philadelphiji.
Bio je njezin njegovatelj.
I još je doveo Kevina Harta iz Philadelphije,
bio mu mentor, naučio ga svemu, vodio ga uokolo.
Prva stvar koju sam rekao Kevu bila je
da nabavi snimku.
„Želim vidjeti snimku.
S materijalom.”
Dave Attell, naš klijent, pravi njujorški komičar…
Mnogi kažu da je pogrešno voziti pijan, a ja te ljude zovem murjacima.
Ali znate što?
Ponekad nemaš izbora. Klince treba odvesti u školu.
Zar ne?
Mislim da je bilo 1999. ili 2000., možda 2000.,
kad me Dave nazvao i rekao za Kevina Harta.
„Nikad mi ne govoriš za nikoga.”
Postoji snimka kod Caroline's.
Netko ga je snimao iz publike.
Pustio sam je i gledao s nekoliko asistenata.
Djelovao je ranjivo,
a nisam vidio da mnogo komičara to rade.
Samo da nešto kažem prije početka.
Sve što kažem ovdje večeras je šala, dobro?
Ništa drugo.
Ne želim da nitko ovo preozbiljno shvaća.
Ne želim da mi netko priđe nakon nastupa
i kaže: „Tko je sad duhovit?”
Sve to.
Bio je urnebesan. Imao je 22 godine.
Jesam li znao da će se ovo dogoditi? Nisam.
Ovo je povratak kući za Chrisa.
Uzbudljivo je.
DOBRO DOŠLI U BROOKLYN!
Rekao sam agentu da taj vikend moram biti slobodan.
Kupio sam kartu, rezervirao smještaj. Idem kući. Dugo nisam bio.
Veselio sam se povratku kući, pizzi,
jurcanju uokolo, Portorikankama i svemu.
Ali moram biti na tim nastupima.
Tata je radio u New York Daily News.
Redakcija je bila na istom mjestu gdje je danas Barclays Center.
Kad je New York Daily News preselio u New Jersey,
srušili su tu zgradu i izgradili Barclays.
Zato je bilo važno. Ondje je tata radio.
Otac mi je umro 1988. godine
i godinu i pol poslije, izgubili smo kuću.
Sranja se događaju.
I onda…
Bio sam: „Ha? Što?”
Znate? Onda smo 1989. skužili
nalog za deložaciju na kući.
Moj je brat došao ovamo… Obitelj se razdvojila
i još se oporavljamo od toga.
Ponašamo se kao da mi je otac iznenada umro.
Ne. Pogledate li statistiku, umro je kad je trebao.
Donedavno je prosječni crnac umirao u pedesetima.
Ako si najstarije dijete, uvijek…
Cijeli te život pripremaju za smrt roditelja.
Cijeli život. Zato su tako strogi.
Crnci, pogotovo siromašni crnci,
umiru u svojim pedesetima.
Chris je tad bio najstarije dijete u kući
i morao je preuzeti mnogo odgovornosti
i pomagati s plaćanjem struje, plina, hipoteke.
Morao je preuzeti odgovornosti koje mislim da nije očekivao.
Bio je najstariji. Bio je klinac u kojeg je tata sve uložio
i odjednom je morao odrasti, preko noći.
Glavni je zadatak oca prekinuti vas kad se spremate nešto raditi.
Možete cijeli dan besposleno sjediti doma.
Čim imate nekog posla, tad vaš otac kaže: „Hej!
Vidi to suđe.”
Što s ostalih devet sati dok sam ležao?
Bio bio u komičarskom klubu
i imao bi termin kad nastupa. Ili,
ako više ne bi imao gaže tu večer,
odspavao bi u autu ili otišao nešto pojesti.
Kad je tata umro,
mislim da je tugovao tako što je nastavio raditi.
Dolazili smo u klubove
i nastupali bi ljudi koje smo znali s televizije,
a nakon njih moj brat.
Došli bi slavni i nastupali, a moj brat nakon njih.
I oni znaju mog brata. To je velika stvar.
Chris je bio spreman za veće pozornice.
Onda je otišao na Saturday Night Live.
Evo što se dogodilo.
In Living Color bila je najveća stvar na televiziji.
Saturday Night Live devet godina nije imao crnog člana glumačke postave.
Jer je Damon Wayans bio otpušten devet godina prije toga.
I on se jedva pojavljivao u emisiji,
tako da su nekako…
U očima javnosti, Saturday Night Live nije imao crnog člana glumačke postave
još od Eddieja Murphyja.
Upao sam na Saturday Night Live recimo zbog pozitivne diskriminacije.
Bih li upao na SNL da nije bilo In Living Color?
Vjerojatno ne.
Mračna strana s Nat X-om.
Mir, braćo i sestre.
Ja sam Nat X i dobro došli na Mračnu stranu,
jedinu 15-minutnu emisiju na televiziji.
Zašto samo 15 minuta?
Jer da mi daju išta više, to bi se smatralo socijalnom pomoći.
Nisam išao na faks.
Jedva sam išao u srednju školu.
Stoga je SNL bio prva škola koju sam prihvatio
i gdje sam učio
i imao sjajne profesore.
Conan O'Brien bio je scenarist
kad sam bio u emisiji.
Bob Odenkirk, veliki Bob Odenkirk, Nazovi Saula,
bio je scenarist i imao je mnogo strpljenja za mene.
U uredu smo bili ja,
Adam Sandler, Chris Farley i David Spade.
Dijelili smo ured.
Mike Myers bio je iza ugla.
Kao da sam bio u X-Men školi komedije.
Gledali smo SNL samo zbog Eddieja Murphyja.
Koji je crnac sad ondje? Moj brat.
Poanta Saturday Night Livea nije stand-up.
Skečevi, improvizacija ili gluma
suprotnost su učenju kako postati komičar.
Učiti kako postati komičar znači učiti kako biti ti.
Volio bih vidjeti kako se Batman bori protiv kriminala u mom kvartu.
Da.
Rekao bi: „Robine?”
„Da, Batmane.”
„Nismo li ovdje parkirali? Kunem se da je auto bio ovdje.”
Nastupao sam prije Chrisa u srednjoj školi. Tad sam ga upoznao.
Nastupao je u DC-ju cijeli tjedan i pratio sam ga
jer je crnac kao glavni nastup bila rijetkost.
Bio je vruća roba jer je bio u New Jack Cityju.
Želiš li to napraviti kako spada? 17, stari!
Daj da vidim novac. Hajde!
Sjećam se da smo prvi put dugo razgovarali iza pozornice u Comedy Connectionu.
Raspravljali smo o tome trebam li otići na faks ili ne.
Kako je to završilo?
Na kraju nisam išao na faks. Ispravno sam odlučio.
Katkad se čini da nikoga nije briga,
da ti nitko ne želi dati savjet i da ti nitko ne želi pomoći.
Ali znam da je Chris Rock pomogao nekima
i radio neke važne, velike stvari.
Chris Rock pomagao je Wandi Sykes i sređivao joj gaže.
I postala je zvijezda.
Ako potrošim 400 dolara na pištolj,
upucat ću nekoga, kužite?
Površinska rana, mali prst, netko će biti upucan.
Neće pištolj od 400 dolara ostati neiskorišten.
Gospođa iz Avona, ding-dong, bum!
Ako ste uvjereni u svoj zanat,
kad vidite nekoga tko ima potencijal,
želite da budu bolji.
Zamolio sam brata pet usluga u cijelom mom životu.
Odbio je svih pet
i zakleo sam se nebesima
da ga nikad neću više pitati do kraja života.
I nisam 20 godina.
Došao sam kući
i otišao iza pozornice nakon nastupa.
To je važan nastup i stojim u kutu.
Doslovno sam si u tom trenutku rekao:
„Znam da si rekao da nikad nećeš, ali ako sad ništa ne kažeš,
ovo je jedinstvena prilika i požalit ćeš ako ništa ne kažeš.
Vjerojatno će reći ne jer je takav.
Ali barem ćeš to reći pred svima.”
„Što ćemo ovaj ponedjeljak?
U Barclaysu smo.
Mama živi preko ceste.
Što radimo?”
Svi su…
Chrissy je na kauču. Chrisa zovemo Chrissy. Rekao je:
„Smislit ćemo nešto.” Rekao sam: „Svi ste čuli.
Smislit ćemo nešto.
Idem ja.” Otišao sam.
U nedjelju sam legao na počinak, pomolio se, predao to Svevišnjem u ruke.
Što bude, bit će. I dalje ću biti podrška. To je Barclays, Brooklyn, dom.
Vozio sam prema Barclaysu
i stigao do početka Manhattanskog mosta
i prelazim ga prema Brooklynu.
Mobitel mi je zazvonio. Pogledao sam i pisalo je: „Večeras nastupaš.”
Bio sam izvan sebe.
Brooklyne, pozdravite Tonyja Rocka! Da vas čujem!
Brooklyne, što ima?
Mislili ste da me nećete vidjeti?
Ja sam odavde!
Rekao sam bratu da želim da ima nastup ovdje i ne ugosti me.
„Dobit ćeš još jedan šamar na pozornici.”
Tony je uvijek bio bolji u svemu.
Dok smo odrastali…
Ne kažem to samo tako. Tony…
Viši je, zgodan je,
sjajan je sportaš i zna se boriti,
zna igrati košarku.
On je jedan kul tip.
Bilo je super jer je mama došla
gledati Tonyja, gledati sve nas.
Činilo se kao da je cijela obitelj na okupu.
Jednu večer, Rock dečki bili su pod istim krovom.
Bilo je prekrasno.
Chrise, vrati se.
Vrati se na pozornicu.
Malo buke za mog brata!
Ponovit ću.
Malo buke za mog brata!
Hej.
Chris Rock nije samo prijatelj, nije samo brat.
Ovo je moj mentor.
On je razlog zašto sam ovdje danas.
Jako mi je važno da moj brat shvati kakav je utjecaj imao
ne samo na moju komediju, nego na cijeli svijet komedije.
Smatrao sam da je Brooklyn najbolje mjesto
gdje ću mu pokazati u stvarnom vremenu što on znači za stand-up komediju.
-Volim te. -Volim te, brate.
Ozbiljno.
Razgovaraj sa svojima, stari.
Brooklyn!
Bed-Stuy! Rock pauza!
Bilo je zakon vidjeti Chrisovu mamu iza pozornice.
Iskreno, to je jedan od rijetkih trenutaka kad sam ljubomoran.
Roditeljima je najveća nagrada vidjeti da je njihovo dijete
uspjelo.
Volio bih da je moja mama mogla to vidjeti,
ali bilo bi zakon da je moja mama bila iza pozornice.
Moj brat naslijedio je energiju od mame. Tisuću posto.
Dok smo odrastali, mama je radila sve.
Tata je svako malo bio u zatvoru.
Mama bi rekla: „Ako ćeš to raditi, daj sve od sebe.” To je bila moja mama.
Bolje da to isprve napravim kako treba
jer mi neće dati da spavam dok to ne napravim.
Bila je zvijer, prava zvijer.
Samohrane crne majke sigurno su među najjačim ljudima na svijetu.
Nije lako odgojiti dijete,
a definitivno nije lako sama to raditi.
Briga me koje ti je boje koža. Teško je. Točka.
Ali crnkinji je malo teže. Znam da je mnogim crnkinjama dosadilo čuti ovo.
„Budi jaka. Moraš biti jaka. Baš si jaka.”
Ne. Ponekad me treba zagrliti.
Nije lako biti jaka.
Mislim da ljudi misle da možeš sve jer si crn. Kao…
Subota i nedjelja. 13. Lipnja.
Ovo je Nancy Hart
i snimamo ovo za Roba i Keva Harta.
Sretan Očev dan.
Na kraju je mama… Dobila je rak jajnika.
Luda je. Nije nam ništa rekla. Išla je doktoru godinu dana
i toliko je metastazirao da više ništa nisu mogli učiniti.
Kad sam saznao, nismo ništa mogli učiniti.
Otišao sam do doktora da saznam sve jer joj ne vjerujem da će mi reći istinu
i pitao sam ima li ikakve šanse. Rekao je: „Ne. Zaboravite.”
Kad se mama naljuti, tlak joj se povisi i onesvijesti se.
Znao sam kad će to biti jer bi počela govoriti besmislice.
Samo bi vikala.
„Kevine, makni nogu s dječaka
i stavi je u kutiju za pizzu prije nego što dobiješ šamar…”
Kad je radio u New Yorku i vidio sam njegov prelazak u LA,
pitao sam se što će ga slomiti.
Mama je znala.
Rekla je da mu ne kažem jer je tad trebao ići u Australiju
snimati Nije zlato sve što sja. Stvari su se počele zahuktavati.
I mama je rekla: „Slušaj. Obećaj mi. Nemoj mu reći.”
I pristao sam.
„Reci mu da umirem kad se približi kraj.”
Rekao sam: „U redu.”
Bio sam vrlo blizak s mamom.
Mislim da su mi neke informacije pokušavali zatajiti,
ali neke su stvari bile očite.
Postajalo je očito da je mamino stanje mnogo gore nego što su mi govorili.
Rekao sam: „Slušaj.
Doktor mi je rekao. Ima možda dva tjedna života.
Vidim po venama. Moraš se vratiti ako je želiš opet vidjeti
jer možda nećeš imati drugu priliku da se oprostiš.”
Rekao je: „Čekaj, ona…” „Da. To je to. Neće je više biti.”
Vratio se i objašnjavao sam mu.
Rekao je: „Kvragu!”
Dok mu to govorim,
govori kako mu je Nije zlato sve što sja otvorilo druga vrata
i sve to. Rekao sam: „Ludilo!”
Na samrti je vidjela
da je to nešto što mora učiniti.
„Usredotoči se, daj sve od sebe, ne opterećuj se sa mnom.”
I imala je pravo. Totalno pravo.
Moja je mama definitivno…
Ona mi je dala tu sposobnost
da shvaćam prednosti napornog rada,
da shvaćam
što znači reći da ćeš nešto učiniti i zaista to učiniti.
Ta radna etika vezana je za moju mamu.
Kad su odlučili emitirati The Big House…
Organizirali su službenu najavu svih novih serija te mreže u New Yorku.
Poslali su me ovamo. Nabrijan sam. Doveo sam ostatak ekipe.
Ovo je veliko. Život će mi se promijeniti. „Bože. Eto ga.”
„Uspjeh. Idemo.”
Moja popularnost kao komičara počela je rasti.
I kad smo stigli na predstavljanje,
taman prije nego što izađem, osjetio sam ruku na prsima.
„Žao nam je. Mreža neće emitirati vašu seriju.”
Tako je brzo bilo gotovo.
Tvoj život sigurno nije gori. Pogledaj me.
Nasmiješen sam. Znaš li zašto?
Jer ti antidepresivi djeluju?
Ne. Zato što uvijek postoji tračak nade.
Samo je moraš naći.
Vratio sam se u hotel, presvukao i izašao. Išao sam na sve zabave.
Pomislili biste da će emitirati moju seriju. Svi su me tapšali po ramenu.
Duboko uzdisali.
„Čuo sam što se dogodilo.”
Život.
Otišao je sa čvršćim odnosima sa svim mrežama i studijima
jer su svi bili na tim zabavama.
Jebeno ludo!
Imam izreku, Kevine.
-Koju? -Uvijek jedi prije sastanka.
-Zašto? -Jer gladni ljudi govore gluposti.
Čak i prije poslovnog ručka, sastanka na kojem ćeš jesti,
pojedi nešto!
-Pojedi komad kruha. -Da!
Da te spriječi da govoriš gluposti.
„Neću pristati jer vi šupci ne…”
„Jebite se i vi i NBC!
Ionako ne trebam mrežu!
Prikazivat ću ovo sranje…
Prodavat ću ovu seriju iz mog prtljažnika!”
„Mislite da me briga za vas? Mislite da me briga za ovaj studio?”
„Jebeni bjelčuga!”
I odeš.
„Nisam htio nazvati šefa NBC-ja bjelčugom.
Samo sam bio gladan!”
„Cijeli dan nisam jeo. Da sam jeo…”
Ne bih nazvao šefa NBC-ja bjelčugom.
Ali nisam jeo.
Ako danas ne naučiš ništa drugo…
Ja ću teleći kotlet.
To što se dogodilo mom bratu…
Ljudi ne znaju da mu skečevi nigdje ne prolaze.
Napisao bi smiješne stvari, predstavio to nama
i rekli bismo da to sigurno prolazi. Subota navečer: „Izrezali su mi skeč.”
Proba: „Izrezali su moj skeč.”
Pokušavao se snaći na SNL-u.
Nije ispao Eddie Murphy kako smo mislili.
Bilo je značajno da je Chris dospio na SNL,
ali način na koji su ga koristili, odnosno nisu koristili…
To je bilo teško gledati.
Onda su mu ponudili In Living Color.
Wayansovi su otišli. Htjeli su da emisija ide dalje i doveli Chrisa.
Agent i menadžer rekli su da ne pristane. Pristao je.
In Living Color bila je ekstremno popularna emisija.
Tamo je kultura išla.
Često bih otišao s SNL-a
i umjesto na tulum nakon snimanja, otišao bih u Latin Quarter
i družio se s Kid 'n Play i Queen Latifah
i tom ekipom.
I Ericom B.
I Jam Master Jayem.
To je bila moja ekipa.
Bili su… Družio sam se s nekim crncima.
Ali ne bilo kojima, nego kreativnim crncima.
Znao sam da kultura ide u tom smjeru
i samo sam htio biti u žarištu.
Koliko za sladoled?
Sladoled? Želiš sladoled? Naći ću ti sladoled.
Što kažeš na kalibar .44 u glavu?
Može .22 i površinska rana?
Gubi se!
Mislim da je snimio jednu epizodu, možda dvije.
In Living Color je gotov.
Menadžment odlazi, agencija odlazi.
Doslovno je bez posla.
Na neki čudan način, moja je karijera bila gotova.
Nemam emisiju
i samo sam komičar.
Tad nisam znao
da je to moćnije od svega toga.
Sjećam se da je visio po klubovima i vraćao se tome,
i imao stav: „Dobro, idem otkriti što to ja imam posebno.”
Njegov pristup karijeri nakon Saturday Night Livea
bilo je kao da gledate Rockyja u stvarnom životu.
U to vrijeme nije bio nevjerojatan komičar kakav je danas.
Pronalazio se.
Tate nema. To je motivacija.
Da je Mick Jagger vozio taksi…
Ima mnogo braće i sestara.
Bio je najstariji. Glava kuće.
Bio je u nezavidnoj poziciji.
Idemo ispočetka.
Tad su nastali Big Ass Jokes.
Crnci nemaju preljev za salatu.
Nemamo to. Svi imaju preljev!
Nema crnačkog. Znate li što je nama preljev?
Ljuti umak!
Čovječe, on uništava u Big Ass Jokes!
Čim kaže laku noć, cijela publika…
Bio sam zapanjen.
Počeo sam se diviti profesionalnim komičarima.
Rekao sam da želim biti profesionalni komičar.
Ako uspiješ kao komičar,
onda se etabliraš
i nisi onaj tip koji glumi nekoga u onom sitcomu.
Ti si Chris Rock.
IZVRŠNI PRODUCENT
Najvrijednija stvar koju imaš kao komičar
tvoja je reputacija izvođača uživo.
Ako si na glasu da rasturaš uživo,
možeš imati neuspješan film, neuspješnu seriju,
bilo što, nikoga nije briga.
Možeš godinama ne imati hit,
no ako se zna da rasturaš uživo, uvijek ćeš rasprodati.
-Dobro? -To je velika stvar. Stvarno.
Springsteen 30 godina nije imao hit.
Rasproda svaki koncert.
A karte planu!
Kad je Bring the Pain izašao,
svi su morali začepiti.
Gledao sam specijal na HBO-u.
Specijal o zatvoru. Prije nekoliko mjeseci.
Kad inače gledate specijal o zatvoru,
na običnoj je televiziji i mnogo toga ne pokažu.
Ali ne i HBO specijal o zatvoru. Oni sve pokažu.
Intervjuirali su tipa i pitali ga: „Kad novi zatvorenik stigne
i želi drogu, kakva je inicijacija?”
Odgovorio je: „Prvo ga natjeram da mi liže šupak.”
Bio je prvi tip kojeg sam čuo da piše viceve poput pjesme.
„Ne kažem da je to učinio, ali razumijem.” To se proširilo
i čuo bih ljude da to govore na ulici kao da je Drake.
Bring the Pain, Chris Rock.
49. DODJELA EMMYJA
Hvala. Ajme!
Želim zahvaliti svima koji su glasali za mene
i koji prepoznaju stand-up komediju kao umjetnost.
Chris je ponovno uspostavio standard izvrsnosti
koji je nedostajao u komediji.
Bring the Pain promijenio mi je život.
Jako brzo.
Teško je to uopće kvantificirati.
Mislim da su Grown Little Man i Shaqov All Star
izašli iste godine.
Comedy Central emitirao je Kevinov jednosatni nastup.
Bio je sjajan.
To! Dosta!
Dosta!
Shaqovo je ciljalo na urbanu publiku Showtimea
i rasturio je.
Kao prvo, dupe sam ti jeo samo na tvoj rođendan.
Ne!
Umjetnost je subjektivna.
Komedija je subjektivna.
Rasturanje na pozornici nije subjektivno.
Sjećam se Kevinove Irresponsible turneje.
Ta je turneja zaradila najviše u povijesti stand-up turneja.
Za koje znamo. Legalno.
U Madison Square Gardenu sam, gdje se povijest uvijek ispisuje.
Večeras je ovdje 19 000 ljudi.
Nema ničeg boljeg od plana koji se posloži.
Ono što je počelo kao ideja i riječi
ubrzo je postalo stvarnost.
Svi ovi njujorški datumi… Eddie je to radio.
Eddie je nastupao u Gardenu nekih pet večeri,
zatim u današnjem Jersey Meadowlands.
Onda bi nastupao u Nassau Coliseumu i…
-Bio si samo obožavatelj na tribinama… -Ne, bio sam…
…ili si bio iza pozornice?
Iza pozornice.
Bio sam kao klinac u Priči iz Bronxa.
Družio sam se s gangsterima. Ja još nisam bio gangster.
-Ali družio sam se s gansterima. -Keenen.
-Robert. -Eddie, Charlie.
Znaš? Charlie.
Bio sam ondje. Rick James.
Moram nazvati ženu. Dvaput me zvala.
-Ženu? -Evo.
-Znaš? -Koja žena, Kevine?
-Imam jednu ženu. -Trenutna?
Ne slušajte to. Izbacite to.
Hej, ljepotice. Kako si?
Dobro. Kako si ti?
Dobro sam. Hvala što paziš na njega.
Jede lubenicu i zove sve bjelčugama. Gotovi smo.
-Gotovi. -Što si rekao?
Jeo je lubenicu i zvao sve bijelce bjelčugama. Gotovi smo.
Obojica smo usred turneja.
Chris ima svoju turneju, ja svoju.
Ne radi se o međusobnom nadmašivanju.
To je nastup u kojem svi možemo koegzistirati.
Želiš li u Cellar?
Ovisno o tome tko je ondje, družimo se ili nastupamo? Ti odluči.
-Moramo nastupiti. -Možemo.
-Da. -Dobro. U redu.
Komedija u New Yorku traje cijelu noć!
Pravi si vampir koji traži smijeh.
Nema ničega poput njujorške komedije.
Od broja komičarskih klubova,
do energije grada,
do susreta različitih ljudi.
U New Yorku ima svega pomalo.
Ne postoji ništa univerzalnije.
-Rekao mi je jebenih… Rekao je 22.15. -Stari!
22.15. Mrtav je. Ti si mrtav.
Estee i Manny. Počivao u miru, Manny.
Manny i Estee vode Comedy Cellar.
To je mjesto poput Kafića Uzdravlje.
Onamo su svi komičari dolazili.
Vlado je velik osjećaj drugarstva
za stražnjim stolovima Comedy Cellara.
Prije nego što sam postao komičar, družio sam se za tim stolovima.
Upoznam komičara
i gledam njihov nastup.
I dalje se volim smijati.
Ako se smijem, to je dobro.
Ali osim toga,
recimo da razgovaram s nekim
i otkrijem da iza svega postoji cijela priča,
ono što motivira tu osobu,
što rade, kakvi su.
I otkrijem da komičari, pogotovo komičari,
imaju nevjerojatne osobne priče.
Jeste li spremni za još? Hajde!
Imamo mladog komičara koji se tek počeo baviti komedijom
i želi odraditi samo pet minuta.
Volimo podržati te mlade komičare.
Jeste li spremni?
Pozdravite Kevina Harta.
Kad je prvi put rekao Kevin Hart,
o kome ste mislili da govori?
Dobro. U redu.
Mislili ste da su dvojica?
Kriste!
Hvala. To je bilo malo sjebano.
Oklijevali su…
Stalno se pitam zašto nisam lud. Mislim da bih trebao biti.
Mislim da bih trebao biti lud.
Sva sranja koja sam prošao.
Na papiru bih trebao biti lud.
Tko zna? Možda me to čeka. Možda me čeka hrpa ludila.
Jer to ne očekuješ. Samo se dogodi.
Nitko ne planira ludilo.
Jednostavno se dogodi.
Will Smith nije to planirao.
Dogodilo se.
Jednostavno se dogodilo.
„Ne spominji ime moje žene…” Nije to planirao.
To je bio jebeni ispad.
Čeka vas večer puna komedije. I ne radi se samo o meni,
nego o drugim jebenim komičarima na ovoj pozornici
i volim ovu energiju ovdje.
Nadam se da sam je pojačao jer iduća verzija mene
i iduće verzije superzvijezda komedije
moraju proći ovuda. Moraju.
Učinite mi uslugu. Podržite ih kao što ste i mene.
Dobro. Vidimo se sutra.
Kul.
Čekaj. Što radiš?
Što? Ništa.
-Idem kući. -Pješice?
Imam limuzinu.
-Imam Bentleyja. -Hej, Terry!
Pustite ga neka hoda!
Tvrdoglavo.
Ne znam tvrdoglaviju osobu.
Čini se da je zvuk dobar.
Čini se da nije savršen, ali ovo je Madison Square Garden.
-Nije… -Zvuči jebeno super.
Vidi mene.
Gledao sam Kevina ovdje
tri ili četiri puta.
-Da. -Vidio sam njegovu vatru.
-Tad sam pomislio… -Let Me Explain.
„Da vidimo što ovaj gad zna.”
Vidjet ćete hrpu besmislene vatre.
Smijete se. Ne zezam se. Mrtav ozbiljan sam. Mislite da je to igra?
Vidio sam vatru i pomislio: „Ti bokca, ta jebena vatra.”
-Pokaži im vatru! -„Ti bokca!”
New York je meka. New York je…
Nema većeg.
New York nije samo melting pot.
Ovaj grad zaista može definirati zabavljača
kao nijedno drugo mjesto.
Kad staneš pred mikrofon
pred publiku…
-Moraš o nečemu pričati. -Moraš imati materijala.
Moraju znati tko je Na'im, tko Spank, tko Joey,
kad pričaju vic.
Moraš ostaviti dio sebe kad odeš s pozornice.
To su nijanse komedije i svijeta komedije
i nijanse pričanja viceva.
Ali posao je posao.
-Što ima? -Hej.
Kako si?
-Hej, stari! -Kako si?
Samo sam svratio vidjeti kako si prije početka.
-Što ima? -Ništa posebno.
Radite?
Chrise, oduševljen sam
ovim tvojim procesom.
-Moj proces. -Ovo su svi vicevi?
Ovo su teme za večeras.
Svaka kartica predstavlja vic ili referencu
koje ne želim zaboraviti.
Znaš što mislim? Sjećaš se svih svojih viceva,
ali neke večeri odlučim
da neću završiti s ovime, nego s onime.
Toliko ste to razvili da možete odrediti vrijeme.
Da. I ponekad se nešto dogodi na vijestima.
-Imaš šale u rezervi. -Imam.
Ne samo da sam zadivljen, nego sam i razočaran sobom
jer se moram snaći s time što imam.
Dok dođemo do Gardena,
to će biti dobro podmazan stroj.
Sve se odvija u ritmu.
Rekli smo da moramo uskladiti ritam. Moramo se pobrinuti da imamo ritam.
Nije bilo proba. Nije bilo nastupa za zagrijavanje
da možemo vidjeti hoće li to funkcionirati.
Chris se morao pojaviti sa svojih sat vremena, ja sa svojih.
Vidi ti njega!
-Što ima? -Što ima?
-Bok! -Ne budi takva.
-Ne! Hej! -Što ima?
Kako si?
-Dobro! -Dobro!
Uspio si. Ovdje sam.
-Vidi ti njega! Što ima? -Kako si?
Vidi ti njega!
Slušajte. Reći ću vam neke detalje.
Dobro? Da znate što se događa večeras.
Ne znaju da sam doveo kozu ovamo. Trebao sam
dopuštenje grada da je dovedem. Tražio sam gradonačelnika da…
Dave i Chris izađu na kraju.
Mislit će da je nastup gotov.
Reći ću da imam poklon jer moram dati Chrisu cvijeće. On je moj mentor.
„Imam dar za tebe.”
Reći ću tipu da dovede kozu na pozornicu.
„Za najboljeg od najboljih.”
Chappelle i ja malo ćemo se povući i pustiti ga da ima svoj…
-Da naš tip ima… -Prekrasno.
-Imat će svoj… -Prekrasno, stari.
-Jebeno… -Prekrasno.
Dobit ćeš svoje cvijeće za sve što si prošao.
-Dobit ćeš cvijeće. -Naježio sam se.
-On nema pojma. -Prekrasno.
-Nema pojma. -Sjajno.
Bit će sav: „Dobro, Kev, ovo je bilo super.”
Nema pojma.
Zovem Chrisa najboljeg od najboljih
zbog toga što je postigao.
Zovem ga tako zbog njegove sposobnosti da ostane u toku,
da i dalje radi to što radi na visokoj razini
i dobro se zabavlja.
Mnogo je razloga.
Nadići prepreke i dalje biti svoj,
i dalje biti vjeran sebi.
Toliko je razloga zašto ga nazivam najboljim od najboljih.
No to nema veze s time da tako zovemo i Davea.
Dave je najbolji. I Eddie.
-Eddie. -Mnogo je razina.
Mnogo je prvaka. Sugar Ray je prvak.
-Ali. Mike Tyson. -Svi su prvaci.
I tako ja i Chris nastupamo u Gardenu
i nadamo se da će se Dave pojaviti.
Čak i dok smo radili raspored i sve to,
rekli smo da ćemo ostaviti malo vremena za slučaj da se Dave pojavi.
Čekali smo.
Vrijeme se bližilo. I onda smo dobili poziv.
„Stižem.”
Drugarstvo između mene, Kevina i Davea…
Međusobno se poštujemo, što je prekrasno.
Imamo tri potpuno različita stila.
Nitko se ne osjeća ugroženim.
Osvijestimo što će se upravo dogoditi!
Zar sam ja jedini nabrijan od energetskog pića?
Nabrijan sam!
Skočit ću na tebe kao majmun pauk!
Htjeli smo sve odraditi s Daveom,
a Dave je Dave.
Tko zna što je sve Dave imao taj tjedan?
Dave je prava rock zvijezda.
Dave sve radi po svome.
Dave radi što želi i kad želi.
I samo Dave može tako navigirati.
Da sad ne ulazim u proces,
konačan odlučujući faktor bio je
to što su me zamolili.
I kad sam shvatio da im je to važno,
sjeo sam na avion, pripremio rutinu
i donio što imam.
Ali za njih bih se pojavio bez obzira na sve.
Dave, samo kratko.
Dragi Nebeski Oče, hvala Ti što si okupio mene i braću
po prvi put u ovom prostoru
za nešto ovako veliko.
Molim Te, blagoslovi nas sposobnošću da nasmijavamo ljude,
i još važnije, da se zabave, vole, podržavaju.
Ovo je povijest i hvala Ti što si nam pružio ovu priliku. Amen.
-Amen. -Idemo.
-Idemo, čovječe. Idemo! -Pokaži im!
Idemo, ljudi!
Imamo priliku iskoristiti trenutak,
trenutak koji će živjeti zauvijek.
Lijepo vas je vidjeti.
Dave je izašao. Ljudi su poludjeli.
Ali jeste li vidjeli Chrisov izlazak?
Imao je toliko samopouzdanja, toliko ega kad je izašao.
Kao: „Briga me što se sad dogodilo. Ja sam ono što jesam.”
Isto s Kevom. „Ono je bilo slatko, ali ja sam i dalje Kevin Hart.”
Moja mala budala,
u Madison Squareu nakon Chappellea, Chrisa.
Nevjerojatno!
Kev je zatvarao nastup
i isprva sam bio zabrinut za njega.
Pomislio sam: „Hajde, moraš biti dobar.”
A Kev je razvalio.
Kao da je Reggie Jackson lansirao lopticu izvan terena.
Jebeni Madison Square Garden!
Chrise, dovuci svoje dupe ovamo!
Dovuci svoje dupe ovamo!
Dolazi ovamo!
Da, gospodine!
Da, Dave!
Da, gospodine!
Hej.
Dave, imam poklon.
-Imam poklon za Chrisa… -O, ne.
Ne. Imam ga i sad ću ti ga dati.
-Mora se dogoditi. -Imam satove.
Ne. Imam poklon. Šuti i primi ga.
Dovedite je ovamo.
Dovedite je.
Hvala.
Spusti je, molim.
Spusti je.
Idemo.
Imam jebenu kozu za tebe.
-Koza je… -Znaš li zašto?
-…imala privatnog vozača. -Šaljiv dar?
-Ovo nije šaljiv dar. -Ja nisam Nick Cannon!
Ne. Jebi se!
Stari, ovo je koza za najboljeg od najboljih.
Primi svoju kozu!
Stani u sredinu.
Uzmi si trenutak. Shvati da si super i da te volim.
-Bez tebe… -Usput…
Događa se!
Ovo je najgora večer u životu ove koze.
Koza je sretna što sad nije u jamajkanskom restoranu.
Dođi.
Koza sere!
-Koza sere! -Cameron je hranio kozu indijskom hranom.
Govna su po cijeloj pozornici.
Kevine, ovo je bila grozna ideja.
Rekao je da će dati Chrisu pravu kozu.
Rekao sam da je to sjajna ideja.
-Pogledajte ovo. -Koza koja sere.
Dođi.
Da Chris nema jebene bijele čizme…
Prvi dan šoubiznisa i sere po pozornici.
-Što ima? -Dave.
Moramo dati ime kozi, Chrise.
Dođi. Zove se Will Smith. Dođi, Dave.
Što?
Što sam rekao? Što?
Kad dođe vrijeme za Kuću slavnih, otići ću.
Ali sad još igram. Sad…
Sinoć sam imao 25 koševa, osam skokova i šest asistencija.
Ne možeš istovremeno biti u Kući slavnih i igrati.
Još igram.
Još sam dobar.
Da vas čujem!
Chris Rock.
Kevin Hart.
Ja sam Dave Chappelle.
Hvala vam
i laku noć.
Prijevod titlova: Nina Pisk